**Απαιτούμενα Δικαιολογητικά Για Δωρεάν Στέγαση Στο Διαμέρισμα-Εστία Στην Καλαμάτα**

* Πιστοποιητικό Οικονομικής Αδυναμίας ( Εάν υπάρχει)
* Φωτοαντίγραφο Βιβλιαρίου Απορίας ( Εάν υπάρχει)

**α)** Δύο Φωτογραφίες του φοιτητή

**β)** Πρόσφατο πιστοποιητικό οικογενειακής κατάστασης

**γ)** Αντίγραφο Δελτίου Αστυνομικής Ταυτότητας του Φοιτητή

**δ)** Έγγραφο Δημόσιας Αρχής ή υπηρεσιών ή λογαριασμών οργανισμών κοινής ωφελείας , από το οποίο να προκύπτει ο μόνιμος τόπος κατοικίας του.

**ε)** Υπεύθυνη Δήλωση του ν.1599/1986 (Α75) του ενδιαφερομένου για την ακρίβεια του περιεχομένου των υποβληθέντων δικαιολογητικών, όπου θα βεβαιώνεται ο τόπος μόνιμης κατοικίας του, αλλά και θα γίνεται ιδιαίτερη μνεία της γνώσης των συνεπειών της υποβολής αναληθούς δήλωσης ή ανακριβών , ψευδών ή πλαστών δικαιολογητικών, και θα αναφέρεται ότι παραιτείται του δικαιώματος χορήγησης επιδόματος στέγασης (επισυνάπτεται στην κεντρική σελίδα).

**στ)** Βεβαίωση του οικείου ιδρύματος από την οποία προκύπτει η φοιτητική ιδιότητα του /της αδελφού /ης στην περίπτωση που εμπίπτει στην περιγραφόμενη στην παράγραφο 2 του άρθρου 1 κατηγορία ή στην κατηγορία (γ) της παραγράφου 9 του αυτού άρθρου Φ5/68535/Β3/18-06-2012 (ΦΕΚ 1965 Β' 18-06-2012.

**ζ)** Αντίγραφο εκκαθαριστικού σημειώματος ( φορ. έτος 2017) για το ετήσιο οικογενειακό ή ατομικό εισόδημα του ενδιαφερόμενου φοιτητή, εάν εμπίπτει στις κατηγορίες (α) έως (γ) της παραγράφου 2 του άρθρου 1 της Φ5/68535/Β3/18-06-2012 (ΦΕΚ 1965 Β' 18-06-2012.

Σε περίπτωση που δεν έχει παραληφθεί το εκκαθαριστικό σημείωμα, προσκομίζεται από τον ενδιαφερόμενο φοιτητή φορολογική δήλωση του τελευταίου οικονομικού έτους.

**η)** Βεβαίωση επιδότησης ανεργίας από το υποκατάστημα του Οργανισμού Απασχόλησης Εργατικού Δυναμικού (ΟΑΕΔ) στα Μητρώα του οποίου είναι εγγεγραμμένος ο ίδιος, ο γονέας του ή ο/η σύζυγος του, (η επιδότηση ανεργίας να ισχύει κατά το διάστημα που υποβάλλεται η αίτηση).

**θ)** Πιστοποιητικό της Ανώτατης Συνομοσπονδίας Πολυτέκνων Ελλάδος, που αποδεικνύει την πολυτεκνική ιδιότητα του φοιτητή σύμφωνα με τις διατάξεις του άρθρου 2 του ν1910/1944(Α΄ 229) , όπως αυτό αντικαταστάθηκε με την παράγραφο 2 του άρθρου 6 του ν.3454/2006 (Α 75) .

**ι)** Αντίγραφο της πράξης συνταξιοδότησης που απονέμεται σύμφωνα με τις διατάξεις του ν.1897/90 (Α΄ 120).

**κ)** Πιστοποιητικό Υγειονομικής Επιτροπής, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης. Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε κλινικής Ε.Σ.Υ ή Εργαστηρίου ή Πανεπιστημιακού Τμήματος Αντίστοιχα, που θα βεβαιώνει ότι η συγκεκριμένη αναπηρία που πιστοποιείται ή συνδέεται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.

**λ)** Ληξιαρχική Πράξη γέννησης του φοιτητή ένα εμπίπτει στις κατηγορίες (δ), (ε) και (η) της παραγράφου 9 του άρθρου 1 της Φ5/68535/Β3/18-06-2012 (ΦΕΚ 1965 Β' 18-06-2012.

**μ)** Ληξιαρχική Πράξη θανάτου του αποβιώσαντος γονέα, εάν ο φοιτητής εμπίπτει στην κατηγορία (δ) της παραγράφου 9 του άρθρου 1 της Φ5/68535/Β3/18-06-2012 (ΦΕΚ 1965 Β' 18-06-2012.

**Πυρόπληκτοι φοιτητές** επιπλέον των παραπάνω δικαιολογητικών:

**1.** Ληξιαρχική πράξη θανάτου γονέα, από την οποία να προκύπτει ο τόπος, η ημερομηνία και η αιτία θανάτου. Το δικαιολογητικό αυτό απαιτείται εάν επήλθε θάνατος γονέα εξαιτίας του συμβάντος (πυρκαγιές 23ης και 24ης Ιουλίου 2018).

**2.** Υπεύθυνη δήλωση ότι:

**α)** η μόνιμη κατοικία (1η κατοικία) έχει καταστραφεί ολοσχερώς ή έχει υποστεί τέτοιας έκτασης λειτουργικές ζημιές που την καθιστούν μη κατοικήσιμη ή ότι η επιχείρηση γονέα έχει καταστραφεί ολοσχερώς, εξαιτίας του συμβάντος (πυρκαγιές 23ης και 24ης Ιουλίου 2018). Σε αποκλειστική προθεσμία έξι (6) μηνών από την κατάθεση της αίτησης- υπεύθυνης δήλωσης, οφείλει ο δικαιούχος να προσκομίσει και σχετική βεβαίωση του οικείου δήμου από την οποία να αποδεικνύονται οι ως άνω υλικές καταστροφές, άλλως χάνει το χορηγηθέν δικαίωμα.

**β)** δήλωση Ε1 του γονέα, στη δήλωση του οποίου φαίνεται το τέκνο ως προστατευόμενο μέλος ή του ιδίου του τέκνου αν κάνει αυτοτελή δήλωση, προς απόδειξη της μόνιμης κατοικίας, ή βεβαίωση από την αρμόδια Δ.Ο.Υ. από την οποία να προκύπτει η έδρα της επιχείρησης, αν επικαλείται καταστροφή επιχείρησης, ανεξαρτήτως του αν η επιχείρηση ανήκει στον γονέα στη δήλωση του οποίου το τέκνο εμφανίζεται ως προστατευόμενο μέλος ή στον έτερο γονέα.

**Επιπλέον Δικαιολογητικά**

**1)** Σε περίπτωση που οι γονείς είναι διαζευγμένοι, Διαζευκτήριο ή αποδεικτικό γονικής μέριμνας, σε περίπτωση που δεν υπάρχει δικαστική απόφαση, Υπεύθυνη Δήλωση από τον γονέα που να βεβαιώνει ότι έχει την επιμέλεια των παιδιών του. ( θεωρημένη για το γνήσιο της υπογραφής).

**4.** Πιστοποιητικό Φοιτητικής Ιδιότητας (αυτεπάγγελτα)

**Έλεγχος Δικαιολογητικών για χορήγηση δικαιώματος δωρεάν στέγασης**

Αρμόδια για τη διενέργεια του ελέγχου των δικαιολογητικών και για την επιλογή των δικαιούχων δωρεάν στέγασης, είναι η εκάστοτε Επιτροπή Φοιτητικής Μέριμνας, του Πανεπιστημίου Πελοποννήσου.

Η Επιτροπή Φοιτητικής Μέριμνας του Ιδρύματος, μπορεί να ζητά και άλλα, κατά την κρίση της αποδεικτικά στοιχεία για την οικονομική και περιουσιακή κατάσταση του ενδιαφερόμενου.

Επειδή οι προσφερόμενες θέσεις είναι μόνο τρεις η επιλογή θα γίνεται σύμφωνα με την αναλογική εφαρμογή των κριτηρίων της υπ΄αριθμ. 10/18-09-2018 απόφασης της Συγκλήτου και της παρ. 9 του άρθρου 1. της Υ.Α Φ5/68535/Β3( ΦΕΚ Β’ 1965/18.06.2012) Καθορισμός όρων προϋποθέσεων και διαδικασίας για την παροχή δωρεάν σίτισης στους φοιτητές των ΑΕΙ.